CELEX: C2007/170/03
Language: sl
Date: 2007-07-21 00:00:00
Title: Zadeva C-170/04: Sodba Sodišča (veliki senat) z dne 5. junija 2007 (predlog za sprejetje predhodne odločbe Högsta domstolen – Švedska) – Klas Rosengren, Bengt Morelli, Hans Särman, Mats Åkerström, Åke Kempe, Anders Kempe, Mats Kempe, Björn Rosengren, Martin Lindberg, Jon Pierre, Tony Staf proti Riksåklagaren (Prost pretok blaga – Členi 28 ES, 30 ES in 31 ES – Nacionalne določbe, ki posameznikom prepovedujejo uvoz alkoholnih pijač – Pravilo o obstoju in delovanju švedskega monopola za trgovanje z alkoholnimi pijačami – Presoja – Ukrep v nasprotju s členom 28 ES – Utemeljitev z varovanjem zdravja in življenja ljudi – Nadzor sorazmernosti)

21.7.2007   
            
            
               SL
            
            
               Uradni list Evropske unije
            
            
               C 170/2
            
         Sodba Sodišča (veliki senat) z dne 5. junija 2007 (predlog za sprejetje predhodne odločbe Högsta domstolen – Švedska) – Klas Rosengren, Bengt Morelli, Hans Särman, Mats Åkerström, Åke Kempe, Anders Kempe, Mats Kempe, Björn Rosengren, Martin Lindberg, Jon Pierre, Tony Staf proti Riksåklagaren
   (Zadeva C-170/04) (1)
   
   (Prost pretok blaga - Členi 28 ES, 30 ES in 31 ES - Nacionalne določbe, ki posameznikom prepovedujejo uvoz alkoholnih pijač - Pravilo o obstoju in delovanju švedskega monopola za trgovanje z alkoholnimi pijačami - Presoja - Ukrep v nasprotju s členom 28 ES - Utemeljitev z varovanjem zdravja in življenja ljudi - Nadzor sorazmernosti)
   (2007/C 170/03)
   Jezik postopka: švedščina
   Predložitveno sodišče
   Högsta domstolen
   Stranke v postopku v glavni stvari
   
      Tožeče stranke: Klas Rosengren, Bengt Morelli, Hans Särman, Mats Åkerström, Åke Kempe, Anders Kempe, Mats Kempe, Björn Rosengren, Martin Lindberg, Jon Pierre, Tony Staf
   
      Tožena stranka: Riksåklagaren
   Predmet
   Predlog za sprejetje predhodne odločbe – Högsta Domstolen – Razlaga členov 28, 30 in 31 ES glede na nacionalne določbe o nacionalnem monopolu glede trgovine na drobno alkoholnih pijač, ki prepoveduje posameznikom neposredni uvoz teh pijač.
   Izrek
   
               1)
            
            
               Nacionalno določbo, s katero se prepove posameznikom uvoz alkoholnih pijač, kot je ta, ki izhaja iz poglavja 4, člen 2, prvi pododstavek, zakona o alkoholnih pijačah (alkohollagen) z dne 16. decembra 1994, je treba presojati v smislu člena 28 ES in ne v smislu člena 31 ES.
            
         
               2)
            
            
               Ukrep, s katerim se posameznikom prepoveduje uvoz alkoholnih pijač, kot je ta, ki izhaja iz poglavja 4, člen 2, prvi pododstavek, zakona o alkoholnih pijačah, pomeni količinsko omejitev uvoza v smislu člena 28 ES, tudi če navedeni zakon bremeni imetnika monopola prodaje na drobno, da zagotovi in, v obravnavanem primeru, na zahtevo uvozi zadevne pijače.
            
         
               3)
            
            
               Ker ukrep, ki posameznikom prepoveduje uvoz alkoholnih pijač, kot je ta, ki izhaja iz poglavja 4, člen 2, prvi pododstavek, zakona o alkoholnih pijačah,
               
                           —
                        
                        
                           ni primeren za uresničitev cilja, da se na splošno omeji uživanje alkohola, in
                        
                     
                           —
                        
                        
                           ni sorazmeren uresničitvi cilja, da se zaščiti najmlajše pred hudimi posledicami navedenega uživanja alkohola
                        
                     ne more šteti kot utemeljen, na podlagi člena 30 ES, zaradi varovanja zdravja in življenja ljudi.
            
         
      (1)  UL C 156, 12.6.2004.